gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4234, del 23-04-2002 (2002/4023)

Convocatòria d'assemblea general ordinària.
-------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4023


Organisme emissor
:   Caixa Rural de Vinaròs, SCOOP Crèd. V.

Tipus de document
:   Convocatòria

Convocatòria d'assemblea general ordinària. [2002/X4023]
  
En compliment de l'acord adoptat pel Consell Rector d'esta entitat i de conformitat amb allò establert legalment i estatutària, es convoca a tots els seus socis per a realitzar assemblea general ordinària, a l'Auditori Municipal situat a la Plaça de Sant Agustí d'esta localitat, el pròxim dia 31 de maig a les 20.30 hores en primera convocatòria i a les 21 hores en segona, a fi de tractar els distints punts del següent:
  
Ordre del dia
  
1r. Examen de la gestió social. Aprovació, si escau, de les comptes anuals corresponents al passat exercici econòmic 2001.
  
2n. Acord sobre distribució de resultats.
  
3r. Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses del dit fons per a l'exercici en curs.
  
4t. Nomenament o designació de Pricewaterhouse Coopers Auditores, SL, com a auditor extern per a verificar els comptes anuals corresponents a l'exercici en curs.
  
5é. Elecció per a la renovació estatutària de membres titulars del Consell rector i suplent, així com per a la designació dels integrants de la Comissió de Recursos.
  
6é. Modificació de l'article 4 dels Estatuts Socials d'esta Caixa Rural, respecte a l'àmbit territorial.
  
7é. Habilitació al Consell Rector perquè per si mateix puga completar, adequar o esmenar el text estatutari aprovat, en la mesura precisa per a poder complir les indicacions o esmenar els inconvenients que poguera formular al dit text l'Institut Valencià de Finances o els registres competents en ordre a la seua autorització, qualificació i inscripció.
  
8é. Suggeriments i preguntes al Consell Rector.
  
9é. Decisió sobre l'aprovació de l'acta. Designació dels socis a l'efecte.
  
Vinaròs, 15 d'abril de 2002.- El president: José Miguel Montañés Doménech.
  
Nota: conformement amb el disposen els articles 21 i 29 de la Llei de Cooperatives de la Comunitat Valenciana, i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'assemblea, estan a disposició dels socis en el domicili social de l'entitat, on podran ser examinats, de 9 a 14 hores, durant tots els dies hàbils següents al de l'anunci de la present convocatòria i fins al dia de realització de l'assemblea, i alhora els socis tindran dret de rebre gratuïtament, prèvia sol·licitud per escrit, còpia dels indicats documents.
Diari Oficial de la Generalitat Valenciana


Sumari del DOGV 4212, del 18-03-2002 (2002/2725)

RESOLUCIÓ de 6 de març de 2002, de la Direcció General de Personal, de la Conselleria de Cultura i Educació, per la qual se cita les persones interessades en el procediment administratiu de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4212

Data del DOGV
:   18-03-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/2725


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 6 de març de 2002, de la Direcció General de Personal, de la Conselleria de Cultura i Educació, per la qual se cita les persones interessades en el procediment administratiu de referència a comparéixer en la via jurisdiccional. [2002/M2725]
  
El Jutjat Contenciós Administratiu número 3 d'Alacant ha reclamat a aquesta unitat administrativa l'expedient sobre el procediment que es descriu:
  
Recurrent: Francisco Borja Lucena Góngora
  
Interessats: els participants per l'especialitat de Formació i Orientació Laboral en el concurs oposició convocat per Ordre de 9 d'abril de 2001, de la Conselleria de Cultura i Educació, per la qual es convoquen procediments selectius per a l'ingrés i accés als cossos de professors d'Ensenyament Secundari, professors d'escoles oficials d'idiomes i professors tècnics de Formació Professional i procediment per a l'adquisició de noves especialitats (DOGV núm. 3.981 de 18 d'abril de 2001).
  
Descripció: recurs contenciós administratiu interposat contra la Resolució del director general de Personal de 5 de febrer de 2002.
  
Referència del tribunal: recurs contenciós administratiu número 745/2001 (procediment abreujat).
  
D'acord amb el que preveuen l'article 49 de la Llei Reguladora de la Jurisdicció Contenciosa Administrativa, s'acorda trametre al jutjat l'expedient administratiu de referència i citar les persones interessades en el procediment descrit, per tal que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 3 d'Alacant. Es fa constar, això no obstant, que la Generalitat Valenciana, representada pels lletrats del Gabinet Jurídic de Presidència compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4229, del 16-04-2002 (2002/3150)

Notificació al senyor Antonio Manzano Orellana. Expedient número 03/0612/2001.
------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3150


Organisme emissor
:   Conselleria de Benestar Social

Tipus de document
:   Anunci

Notificació al senyor Antonio Manzano Orellana. Expedient número 03/0612/2001. [2002/Q3150]
  
Per no haver-se pogut practicar la notificació personal a la persona interessada, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la persona interessada puga tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció General de Serveis Socials, Servei de Prestacions, sitía al carrer de Colom, 80, de València, de 10.00 a 14.00 hores.
  
- Expedient número: 03/0612/2001.
  
- Persona interessada: Antonio Manzano Orellana.
  
- Últim domicili conegut: Cavallers, 7. Cocentaina.
  
Extracte del contingut:
  
- Resolució del conseller de Benestar Social, de data 28 de novembre de 2001, en la qual s'adopten acords d'interés per a la interessada, concretament resolució d'extinció de l'ajuda per a l'atenció d'ancians o ancianes des de l'àmbit familiar per a l'exercici de 2001, a l'empara del Decret 331/95, del Govern Valencià, i de l'Ordre de 30 de novembre de 2000, de la Conselleria de Benestar Social.
  
- Impugnació de la resolució: contra l'esmentada resolució, que esgota la via administrativa, d'acord amb els articles 116 i117 de la Llei 30/1002, de 26 de novembre, de Règim Jurídic de les Administracions Públiques i del Procediment Administratiu Comú, l'interessat hi podrà interposar en el termini d'un mes comptador des de l'endemà de la seua publicació, recurs de reposició, o bé interposar directament recurs contenciós administratiu en la corresponent Sala del Tribunal Superior de Justícia de la Comunitat Valenciana, en el termini de dos mesos, des de l'endemà de la seua publicació d'acord amb el que preveu la Llei 29/1998, de 13 de juliol, reguladora de l'esmentada jurisdicció.
Diari Oficial de la Generalitat Valenciana


Sumari del DOGV 4250, del 16-05-2002 (2002/4870)

Notificació. Expedients números PUER/040601/65, PUER/040601/71 i PUER/040601/72.
--------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4870


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació. Expedients números PUER/040601/65, PUER/040601/71 i PUER/040601/72. [2002/Q4870]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública la notificació de la resolució dels expedients sancionadors que s'indiquen, instruïts pel Servei de Gestió de Ports a les persones o a les entitats denunciades que a continuació es mencionen, ja que s'ha intentat la notificació en l'últim domicili conegut, i aquesta no s'ha pogut practicar.
  
Els corresponents expedients es troben en el Servei de Gestió de Ports, i els interessats podran interposar recurs d'alçada, dins del termini d'un mes comptador des de l'endemà de la publicació del present en el Diari Oficial de la Generalitat Valenciana.
  
Transcorregut el dit termini sense que s'haja fet ús del dret d'interposar recurs, es tindran per fermes les resolucions.
Diari Oficial de la Generalitat Valenciana


Sumari del DOGV 4258, del 28-05-2002 (2002/5018)

Informació pública del nomenament de funcionari de carrera pertanyent a l'escala d'administració especial, subescala de servicis especials, classe operari de cementeri, al senyor José Corraliza Casado i a la senyora Sebastiana Manzanares Laguna com a netejadora de l'Ajuntament de Carlet.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5018


Organisme emissor
:   Ajuntament de Carlet

Tipus de document
:   Anunci

Informació pública del nomenament de funcionari de carrera pertanyent a l'escala d'administració especial, subescala de servicis especials, classe operari de cementeri, al senyor José Corraliza Casado i a la senyora Sebastiana Manzanares Laguna com a netejadora de l'Ajuntament de Carlet. [2002/Q5018]
  
En compliment del que es disposa en l'article 25 del Reial Decret Legislatiu 364/1995, es fan públics els següents nomenaments:
  
- José Corraliza Casado. Nomenat funcionari de carrera, pertanyent a l'escala d'administració especial, subescala de servicis especials, classe operari de cementeri, amb efectes des del dia 1 de gener de 2001, per la Resolució de l'Alcaldia, de data 28 de desembre de 2001.
  
- Sebastiana Manzanares Laguna. Nomenada funcionària de carrera, pertanyent a l'escala d'administració especial, subescala de servicis especials, classe netejadora, amb efectes des del dia 2 de gener de 2001, per la Resolució de l'Alcaldia, de data 28 de desembre de 2001.
Diari Oficial de la Generalitat Valenciana


Sumari del DOGV 4369, del 31-10-2002 (2002/11398)

Informació pública de l'alternativa tècnica de programa per al desenvolupament urbanístic del sector E-33.
----------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11149


Organisme emissor
:   Ajuntament d'Elx

Tipus de document
:   Anunci

Informació pública de l'alternativa tècnica de programa per al desenvolupament urbanístic del sector E-33. [2002/X11558]
  
Per decret del tinent d'alcalde d'Urbanisme (delegació decret de 19.10.99) de 3 de setembre de 2002, s'ha resolt de sotmetre a informació pública l'alternativa tècnica de programa acompanyada de projecte d'urbanització i de reparcel·lació, presentada per José García Pastor, en representació de la mercantil Primis Inversiones, SL, per al desenvolupament urbanístic del sector E-33.
  
La present informació pública té caràcter de concurs públic simultani per a la selecció de l'urbanitzador. S'hi podran presentar alternatives tècniques i al·legacions durant vint dies comptadors des de la publicació de l'edicte al Diari Oficial de la Generalitat Valenciana. Les proposicions juridicoeconòmiques podran presentar-se durant els cinc dies següents al venciment del termini esmentat anteriorment. L'acte d'obertura de pliques se celebrarà en la data hàbil següent a la conclusió del termini per a presentar-les, a la Secretaria Municipal.
  
Quan les proposicions juridicoeconòmiques no es presenten al Registre Municipal i es faça d'acord amb l'article 38.4 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el proponent haurà de justificar la data d'imposició de l'enviament i anunciar a aquest ajuntament la remissió de la proposició juridicoeconòmica mitjançant telex o telegrama en el mateix dia. Sense la concurrència de tots dos requisits, no seran admeses les proposicions juridicoeconòmiques que es presenten.
  
L'expedient complet estarà exposat al públic durant l'esmentat termini al Servei Jurídic d'Urbanisme.
Diari Oficial de la Generalitat Valenciana


Sumari del DOGV 4167, del 14-01-2002 (2002/237)

RESOLUCIÓ de 9 de gener de 2002, de la Universitat de València, per la qual es modifica la composició del tribunal que ha de jutjar les proves selectives d'accés al grup C, d'administració especial d'aquesta Universitat, escala tècnica bàsica d'informàtica pel torn lliure.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/237


Organisme emissor
:   Universitat de València

Tipus de document
:   Resolució

RESOLUCIÓ de 9 de gener de 2002, de la Universitat de València, per la qual es modifica la composició del tribunal que ha de jutjar les proves selectives d'accés al grup C, d'administració especial d'aquesta Universitat, escala tècnica bàsica d'informàtica pel torn lliure. [2002/X237]
  
Havent-se produït la renúncia per part de la senyora Mª Antonia Lluesma Rodríguez, com a titular i de la senyora Alícia Doñate Navarro, com a suplent del tribunal de les proves selectives del grup C, d'administració especial d'aquesta Universitat, escala tècnica bàsica d'informàtica pel torn lliure, acollint-se a les causes d'abstenció previstes al article 28 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i amb dues elegides per la quota de sorteig entre els membres del personal d'administració i serveis, cal procedir a una modificació de la composició del tribunal que va estar nomenat per Resolució del 7 de gener de 2002.
  
Per la qual cosa, d'acord amb el que estableix l'article 105.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, s'efectua la següent modificació en la composició del dit tribunal:
  
Tribunal titular
  
Vocal: senyora Magdalena Ros López, funcionaria de carrera de la escala tècnica mitjana d'informàtica.
  
Tribunal suplent
  
Vocal: senyora Mª Elena Barea Villarroya, funcionaria de carrera de la escala tècnica superior d'informàtica.
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua publicació, davant el mateix òrgan que dictà la resolució, o un recurs contenciós administratiu davant els òrgans de la Jurisdicció Contenciosa Administrativa de la Comunitat Valenciana en el termini de dos mesos comptats des de l'endemà de la seva publicació.
Diari Oficial de la Generalitat Valenciana


Sumari del DOGV 4218, del 27-03-2002 (2002/2314)

RESOLUCIÓ de 22 de febrer de 2002, del conseller de Sanitat, per la qual autoritza la creació de la Unitat de Referència de Trastorns Bipolars de l'Hospital Universitari la Fe de València.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2314


Data del document
:   22-02-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * malaltia mental
    * establiment hospitalari

RESOLUCIÓ de 22 de febrer de 2002, del conseller de Sanitat, per la qual autoritza la creació de la Unitat de Referència de Trastorns Bipolars de l'Hospital Universitari la Fe de València. [2002/2314]
  
Vistos la sol·licitud presentada pel director mèdic de l'Hospital Universitari la Fe de València, l'informe favorable del subsecretari per a l'Agència Valenciana de la Salut i la proposta de resolució favorable de la cap del Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials.
  
Com que la Conselleria de Sanitat és competent per resoldre segons que disposen el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, i l'article 14.1 del Decret del Govern Valencià 186/1996, de 18 d'octubre, que aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat, aquesta resolució concedeix l'autorització a la Direcció General per a la Prestació Assistencial per a la creació de la Unitat de Referència de Trastorns Bipolars de l'Hospital Universitari la Fe, situat a l'avinguda de Campanar, núm. 21, de València. Aquesta unitat queda acreditada segons el que disposa l'article 14 del Decret 186/1996.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4314, del 14-08-2002 (2002/8867)

Notificació a Elena Fernández Torres. Expedient número 3TVC40366/2001.
----------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8867


Organisme emissor
:   Conselleria de Benestar Social

Tipus de document
:   Anunci

Notificació a Elena Fernández Torres. Expedient número 3TVC40366/2001. [2002/8867]
  
Com que no s'ha pogut practicar la notificació personal a la/es persones interessada/es, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'este text legal.
  
Perquè la/es persona/es interessada/es puguen tenir coneixement íntegre de l'acte i en quede constància, podrà/n comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de la Conselleria de Benestar Social, Secció Família i Adopcions, sítia a l'Av. Baró de Càrcer, núm.36, de 9 a 14 hores.
  
Expedient núm.: 3TVC40366/2001
  
Persones interessades: Elena Fernandez Torres
  
. Últim domicili conegut: Vidal de Blanes, núm. 28-1a, 46932 € València
  
Resolució núm. 9/2427AGT, de data 13/09/01, de la directora territorial de Benestar Social, en què s'adopten acords d'interés per a la/es persona/es interessat/es.
  
Advertiu que contra esta resolució d'arxiu, que no esgota la via administrativa, cal inteposar recurs d'alçada en el termini d'un mes des de la seua notificació, davant la Direcció General de la Família, Menor i Adopcions, d'acord amb allò previst en els articles 114 i 115 de la Llei 30/92, de 26 de novembre, modificada per la Llei 4/1999, de 13 de gener, tot podent-se interposar recurs en esta Direcció Territorial o davant l'òrgan competent per a resoldre'l, sense perjudici que puguen interposar qualsevol recurs que consideren convenient.
Diari Oficial de la Generalitat Valenciana


Sumari del DOGV 4225, del 10-04-2002 (2002/3402)

Notificació a la senyora Mª Carmen Zamora Rodríguez. Expedient número 1038/1039/2001.
-------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3402


Organisme emissor
:   Conselleria de Benestar Social

Tipus de document
:   Anunci

Notificació a la senyora Mª Carmen Zamora Rodríguez. Expedient número 1038/1039/2001. [2002/A3402]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer Fernando Madroñal, 52 d'Alacant de 10.00 a 14.00 hores.
  
- Expedient núm.: 1038/1039/2001.
  
- Interessat: Mª Carmen Zamora Rodríguez.
  
- Últim domicili conegut: carrer Viñet, 5, d'Andratx (les Illes Balears).
  
Resolució de la Direcció Territorial de Benestar Social d'Alacant, de data 21 de novembre de 2001, en la qual s'adopta l'acord:
  
- Acolliment familiar simple amb família extensa dels seus fills menors CN. i MD.Z.R.
  
Contra aquesta resolució, els interessats podran interposar un recurs davant l'ordre jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.